Mental health linked to amputation risk in diabetic veterans | Science Codex RSS Feeds »
Mental health linked to amputation risk in diabetic veterans Tweet
Philadelphia, PA, December 20, 2007  For U.S. veterans with diabetes, lower scores on a test of mental health functioning are associated with an increased risk of major amputations, reports a study in the November/December issue of the journal General Hospital Psychiatry.
Women war veterans face higher risk of mental health problems during pregnancyMicroRNAs could increase the risk of amputation in diabeticsMild mental health problems linked to increased risk of death'1-stop' clinic ups mental health, social work visits for veteransTelephone therapy technique brings more Iraq and Afghanistan veterans into mental health treatment Versindaba » Jan Pollet
Posts Tagged ‘Jan Pollet’
Louis Esterhuizen. Wanklank tussen die kontrabas en die ooteoote-trompet
Goeie nuus is dat die nuwe weblog vir die Nederlands-Vlaamse letterkunde, Ooteoote, waarna Arnoud van Adrichem in die onlangse onderhoud verwys het, toe verlede week sy opwagting op die internet gemaak het. Volgens hul missie stel ooteoote die volgende as oogmerk: “Ooteoote, vernoemd naar Jan Hanlo’s legendarische klankgedicht, is een online informatieknooppunt, waar Nederlandse en Vlaamse auteurs berichten over literair nieuws en faits divers uit binnen- en buitenland […] Ooteoote wil dé literaire plek op internet zijn waar geschreven wordt met kennis van zaken, vanuit een oprechte nieuwsgierigheid en betrokkenheid met de wereld die zich uitstrekt voorbij het boek. Het plezier van de tekst zal daarbij steeds centraal staan.”
Die redaksie bestaan uit Arnoud van Adrichem, Joost Baars, Rozalie Hirs, Frank Keizer, Jan Pollet, Matthijs Ponte, Matthijs de Ridder en Jeroen van Rooij.
Reeds met genoemde onderhoud en die venynige gesprek wat tussen Van Adrichem, Chrétien Breukers, Jan Pollet en Martijn Benders opgevlam het, het dit geblyk dat die melk wat dié manne in mekaar se koffie skink, ‘n ietwat surerige klankie het. Tragies genoeg het dié geurtjie nou ten volle uitgebars nadat Jan Pollet, wat tot enkele maande gelede nog saam met Chrétien Breukers (en Ton van’t Hof) die weblog De Contrabas bedryf het, ‘n ope brief op Tzum geplaas het waarin hy die redes verskaf waarom hy “noch met De Contrabas noch met Chrétien Breukers geassocieerd (wens ) te worden.”
In hoofsaak kom dit daarop neer dat Breukers sy medewerker aangesê het om sy tasse te pak nadat Pollet ‘n stuk oor Ann Cotton op De Reactor, waarby Van Adrichem onder andere betrokke is, geplaas het. Volgens Pollet se skrywe was daar ook ander, meestal finansiële oorwegings rondom hul subsidie-aansoek en betaling vir sy bydraes, wat bygedra het tot die hakkerigheid tussen hulle. Nadat hy weg is by De Contrabas het Jan Pollet toe ‘n eie weblog begin onder sy eie naam, maar nou – enkele maande later – besluit om dié inisiatief prys te gee ten gunste van sy betrokkenheid by Ooteoote.
Op De Contrabas het Breukers nou sy reaksie op Jan Pollet se “ope brief” geplaas. Na hy Pollet se griefskrif punt vir punt hanteer het, som hy alles met die volgende opmerking op: “Pollet stelde zich een vervolgsituatie voor waarin hij wel betrokken was bij de website, maar niet meer zakelijk betrokken bij De Contrabas. Tegelijkertijd zocht Pollet toenadering tot andere websites. Dat is zijn goed recht, maar ik begon me toch af te vragen of zijn loyaliteit naar De Contrabas nog wel intact was.”
Nou ja, toe. So is dit dan. En meteens vind ek die tydsberekening rondom Van Adrichem se kritiek op die stand van die poësiekritiek in Nederland, die woedende gesprek op Versindaba na die onderhoud met hom oor dié aangeleentheid geplaas was, en nou Jan Pollet se “ope brief” op Tzum ten tye van Ooteoote se kubergeboorte ietwat verdag … Of wat praat ek nou?!
Nietemin, ook Gerrit Komrij, voormalige Dichter des Vaderlands, het klaarblyklik sy bedenkinge oor dié nuwe inisiatief van Van Adrichem en Pollet. Met sy kenmerkende eiesinnigheid het Komrij die volgende waarneming op FaceBook geplaas: “Poëziesite Ooteoote op Sinterklaasdag in de lucht. Allemaal briljante studiehoofden die oprecht de pest aan me hebben. Gesubsidieerd door het Fonds voor de Letteren, het Vlaams Letterenfonds en de Lira. Ik zal me weer uit eigen zak moeten verdedigen.”
Wat vir ons persoonlik egter teleurstellend is, is die feit dat daar van meet af aan ‘n besonder goeie band tussen Versindaba en De Contrabas bestaan het: nuusbrokkies, skakels en selfs meer formele “Nuusbriewe” was oor-en-weer uitgeruil. Skakeling was gemaklik en wedersyds stimulerend. En ja, selfs nadat Jan Pollet sy rekenaar uit De Contrabas se kantore verwyder het ten einde sy eie ding te doen, het die wedersyds voordelige skakeling voortgeduur met beide rolspelers.
‘n Mens kan derhalwe maar net hoop dat dié geskil mettertyd besleg sal word en dat al die inisiatiewe gesamentlik tot voordeel van hul indrukwekkende letterkunde (en digkuns) sal kan werk …
Vir jou leesplesier plaas ek Norman Cameron se toepaslike vers hieronder.
My enemy had bidden me as guest.
I pitied him for his small strategy.
(c) Norman Cameron
Tags: Chrétien Breukers, Jan Pollet
Posted in Binneblik, Blogs, Louis Esterhuizen | Comments Off on Louis Esterhuizen. Wanklank tussen die kontrabas en die ooteoote-trompet
Louis Esterhuizen. De Papieren Man skakel hul rekenaars af
In die sfeer van literêre weblogs word De Papieren Man se Dirk Leyman en Hans Cottyn vir etlike jare al gereken as van die mees toonaangewende kommentators van letterkunde wêreldwyd. Trouens, verlede jaar is hul weblog hoeka bekroon met die gesogte Dutch Bloggie vir die beste letterkunde-blad in Nederland.
Hartseernuus is egter dat hulle die afgelope naweek bekend gemaak het dat hulle nie meer met De Papieren Man gaan voortgaan nie: “De papieren man zet vandaag een punt achter zijn berichtgeving,” skryf Leyman en Cottyn in hul laaste berig. “Precies vijf jaar lang hielden we de vinger aan de pols van het literaire – en boekennieuws in de Lage Landen en verre omstreken. Nu hebben de makers – na rijp beraad, zoals dat heet – besloten om er de stekker uit te trekken. De redenen zijn uiteenlopend. Feit is dat het beheren en updaten van deze site een intense, veeleisende en dagelijkse bezigheid was. Een berenklus, zonder meer. Die hebben we lang met veel plezier, liefde en inzet gedaan, bovenop en naast een drukke baan. We hebben ondertussen zowat elke literaire prijs gecoverd, elke faits divers de revue zien passeren, elk geveild manuscript gescand én over elke schrijver van aanzien bericht, in ettelijke duizenden nieuwsstukjes. Nu lijkt de tijd rijp voor andere projecten. En jawel. Er is ook een leven buiten de literatuur.”
In sy reaksie het Jan Pollet, wat voorheen verbonde was aan De Contrabas, dié tragedie soos volg gestel: “Het nieuws bereikte ons als een donderslag bij heldere hemel: Dirk Leyman en Hans Cottyn, de pioniers van de literaire berichtgeving op internet, en hun medewerkers gaan niet meer door met hun geesteskind De papieren man. Hiermee verdwijnt een monument/instituut uit het literaire internetcircuit. We kunnen hier alleen maar zeggen: jammer, doodjammer.”
Heel gepas sluit hy sy berig met ‘n gedig deur Hans Faverey af:
Niets blijft heelhuids,
niets wordt gespaard, maar
en zie: de zon
blijft, de zon
waar hij verbrandt.
(Hans Faverey, Verspreide publicaties)
Tags: De Papieren Man, Dirk Leyman, Hans Cottyn, Jan Pollet
Posted in Binneblik, Blogs, Louis Esterhuizen | Comments Off on Louis Esterhuizen. De Papieren Man skakel hul rekenaars af
Wanneer “openbare vyande” hande vat
Verlede jaar is die Franse letterkunde geskud toe briewe tussen die liberaaldenkende Bernard-Henri Lévy en aartspessimis Michel Houellebecq verskyn het. Pas het hierdie korrespondensie, wat in uiterste geheimhouding via e-pos gevoer is van Januarie tot Julie 2008, in Nederlandse verskyn met die vertalings deur Rokus Hofstede (Lévy) en Martin de Haan (Houellebecq). Volgens De Papieren Man se berig is die één aspek wat die twee uiteenlopende skrywers in gemeen het, die volgende: “Tussen ons beiden ligt een wereld van verschil, behalve op één punt, en niet het minste: wij zijn allebei tamelijk verachtelijke individuen.” (Aldus Houellebecq se openingsbrief.) Volgens Houellebecq sou “veel vooraanstaande journalisten […] een zweem van vreugde voelen wanneer ze zouden vernemen dat ik zelfmoord heb gepleegd.”
Nou kan ‘n mens natuurlik nie help om te wonder of so iets ooit in ons Afrikaanse lettere moontlik sou wees nie … Ek meen, wat is die kanse dat ons binnekort die geheime korrespondensie tussen ons openbare bekvegters sal kan aankondig? Ai, ai, ai. Die vreugde om onverwags te ontdek dat die swaargewigte van ons lettere inderdaad besig is (of was) om met mekaar te práát.
Dit laat my meteens dink aan die storie van die emmers water wat vriend Viljee bykans 35 jaar gelede al aan my vertel het: jy neem drie emmers water; die een vul jy met koue water, die volgende met lou water en die laaste een met warm water. Persoon “A” steek ‘n arm in die emmer met koue water en ‘n ander (Persoon “B”) steek sy (of haar) arm in die warm water. Op ‘n gegewe moment moet hulle hul ander arms in die emmer met lou water steek en sê of die water koud of warm is. Natuurlik gaan Persoon “A” sê die water is warm, terwyl “B” weer sal sê die water is koud. En tog, dit bly dieselfde emmer water …
Nietemin, Publieke vijanden is ‘n gesamentlike projek tussen De Arbeiderspers en De Geus. En dít op sigself is ‘n kragtoer van versoening. Die hoop beskaam dus nie.
As nagedagte, die volgende aanhaling uit die pen van W.H. Auden: “No poet or novelist wishes he (or she) was the only one who ever lived, but most of them wish they were the only one alive, and quite a number fondly believe their wish has been granted.” (Uit: Writers on writing, Jon Winoker, Headline Press, 1988.)
Dan wriemel die webblad omtrent vanoggend met nuwe leesstof … Welkom terug aan Bernard Odendaal na sy oorsese reis; die voorneme wat hy in sy nuwe blog uiteensit, klink beslis na ‘n opwindende onderneming. Ook besonder welkom aan Yves T’Tsjoen wat sý eerste blog geplaas het; ‘n insigwekkende stuk oor Ger Groot van De Groene Amsterdammer en bepaalde aspekte tov leesstrategieë. Dan is daar natuurlik die onderhoud met Valzhyna Mort, Richard Jürgens as Charl-Pierre Naudé se derde gas-blogger, De Contrabas se tweede Nuusbrief, plus ‘n hele emmer vol nuwe verse! Gelukkig lê die naweek darem net om die draai met (hopelik) genoeg tyd om alles rustig en stelselmatig deur te lees … Of wat praat ek alles?
‘n Lekker Donderdag vir jou; en kyk tog jou opponent in die oog. Hy (of sy) is jou vernaamste reklame-agent.
Tags: Bernard Odendaal, Ger Groot, Jan Pollet, Michel Houellebecq, Richard Jürgens, Valzhyna Mort, Yves T'Sjoen
Posted in Nuuswekkers. Louis | Comments Off on Wanneer “openbare vyande” hande vat
Posted in Wisselkaarten | Comments Off on Jan Pollet. Dat was wel even anders in 1830.
Alliansie met De Contrabas
Vandat ons webblad enkele maande gelede op die internet gevestig is, het daar ‘n besondere alliansie met De Contrabas, wat die toekenning vir die beste literêre weblog verlede jaar in Nederland ontvang het, tot stand gekom. Etlike van ons artikels is deur hulle oorgehewel; in dié mate dat bykans 30% van ons besoekers tans vanuit Nederland/Vlaandere afkomstig is. Daarom is dit ‘n voor die hand liggende inistiatief om nog nouer bande met ons vennoot in die ander halfrond te smee.
Vanoggend is dit dan met borrelende opwinding dat ons kan bekend maak dat daar voortaan ‘n tweeweeklikse nuusbrief deur die redaksie van De Contrabas in die Brieweboks geplaas sal word. Hierdie Nuusbriewe sal nuus bevat van gebeure rondom die poësie in Nederland en ook Vlaandere. As teenprestasie sal ons ‘n soortgelyke maandelikse nuusbrief aan hulle verskaf. Soos Versdindaba is De Contrabas ‘n onafhanklike webblad wat deur drie persone bedryf word, by name Chrétien Breukers (Utrecht), Ton Van’t Hof (Leeuwaarden) en Jan Pollet (Gent).
Die eerste bydrae, by wyse van bekendstelling, is vanoggend in die Brieweboks te lese en is deur Chrétien Breukers geskryf. ‘n Meer omvattende nuusbrief sal binne enkele dae geplaas word.
Uiteraard is ons sommer baie opgewonde oor dié ontwikkeling; enersyds omrede dit ons plaaslike liefhebbers van die digkuns selfs nog meer op hoogte van die verwikkelinge in die ander halfrond sal bring, maar ook omrede dIt die prominensie van ons digkuns aldaar net nog verder sal kan verhoog. Onthou dus om hierdie skakel te kliek ten einde op hoogte te kom van nuusgebeure in die Ware Noord. (Lees gerus ook Yves T’Sjoen se kommentaar op die Miriam Van hee-onderhoud wat gisteraand op De Contrabas geplaas is waarin hy reageer op haar van die hand wys van Gent se stadsdigterskap. Die volledige berig kan hier gelees word.)
Dan het ons omtrent rede om hierdie week met ‘n handeklap-sessie te begin, aangesien nog ‘n nuwe bundel verlede week by die boekwinkels gearriveer het, naamlik Cas Vos se vyfde digbundel Intieme afwesige (Protea Boekhuis). Gaan loer dus by Publiksies in vir meer inligting oor dié besonderse bundel en lees veral Johann de Lange se skitterende onderhoud met Cas Vos. Intieme afwesige is beslis ‘n belangrike toevoeging tot ‘n reeds indrukwekkende oeuvre.
Lekker lees aan alles en geniet die week wat op hande is.
Tags: Cas Vos., Chrétien Breukers, De Contrabas, Jan Pollet, Ton Van't Hof, Yves T'Sjoen
Posted in Nuuswekkers. Louis | Comments Off on Alliansie met De Contrabas